b'\n_START_ARTICLE_\nTerraria\n_START_SECTION_\nSplo\xc5\xa1no o Terrariji\n_START_PARAGRAPH_\nIgro je mo\xc5\xbeno igrati samostojno ali skupaj s prijatelji preko interneta ali lokalne omre\xc5\xbene povezave. Ob za\xc5\xbeetku si mora vsak igralec ustvariti svojega junaka, s katerim bo kasneje igral. Ima kar veliko mo\xc5\xbenosti za urejanje, kar omogo\xc4\x8da la\xc5\xbeje lo\xc4\x8devanje posameznih igralcev med seboj. _NEWLINE_Na voljo so mnoge pustolov\xc5\xa1\xc4\x8dine, zanimiva odkritja in veliko novih obmo\xc4\x8dij, ki se kasneje dinami\xc4\x8dno spreminjajo glede na napredovanje zgodbe.\n_START_SECTION_\nUstvarjanje junaka\n_START_PARAGRAPH_\nVsak igralec ustvari svojega junaka s katerim bo vstopil v svet dogodiv\xc5\xa1\xc4\x8din Terrarije. Z njim bo nabiral surovine, gradil hi\xc5\xa1e, ustvarjal orodja, pridobival oro\xc5\xbeja in vse kar bo potreboval na njegovi poti. Ustvarjanje junaka omogo\xc4\x8da izbiro las, o\xc4\x8di, polti, obla\xc4\x8dila in spola.\n_START_SECTION_\nZa\xc4\x8detek igre\n_START_PARAGRAPH_\nPo uspe\xc5\xa1no kon\xc4\x8danem ustvarjanju junaka, vstopimo v svet Terrarije. Vse skupaj se pri\xc4\x8dne na naklju\xc4\x8dnem mestu na mapi, kjer se ustvarjen junak pojavi skupaj z NPC-jem oz. vodi\xc4\x8dem, ki pomaga za\xc4\x8detnikom z razlago njihovih nalog, ter daje navodila za igranje. Sledi zbiranje surovin in gradnja hi\xc5\xa1e, ki bo slu\xc5\xbeila kot dom, kjer bodo stanovali NPC-ji in sami igralci. Vsako no\xc4\x8d se pojavljajo po\xc5\xa1asti, pred katerimi se je treba braniti in za\xc5\xa1\xc4\x8dititi NPC-je v hi\xc5\xa1i. Sledi raziskovanje jam in borba proti zlobnimi po\xc5\xa1astmi, katere \xc4\x8dakajo igralce globoko pod zemljo. Zelo pomembno je zbiranje surovin, katere so potrebne za gradnjo oklepa, oro\xc5\xbeij, in pripomo\xc4\x8dkov, ki pomagajo ob slede\xc4\x8dih dogodiv\xc5\xa1\xc4\x8dinah.\n_START_SECTION_\nStil igre\n_START_PARAGRAPH_\nStil igre je predvsem avanturisti\xc4\x8den. Igralci si med seboj pomagajo, nabirajo surovine, gradijo hi\xc5\xa1e, raziskujejo jame in se branijo pred zlonamernimi po\xc5\xa1astmi in stvori. Med seboj se ne morejo po\xc5\xa1kodovati in igra spodbuja sodelovanje._NEWLINE_Igralci imajo tudi mo\xc5\xbenost igranja PVP (igralec proti igralcu). Bistvo igre ostaja enako, vendar se igralci lahko med seboj po\xc5\xa1kodujejo. Vrsta igre je odvisna od posameznikov, saj se morajo sami odli\xc4\x8diti za stil igre. PVP na\xc4\x8din ponuja mo\xc5\xbenost lo\xc4\x8devanja igralcev po skupinah glede na barve. Vsak igralec sam se odlo\xc4\x8di, ali bo omogo\xc4\x8dil tako imenovani PVP na\xc4\x8din ali ne. Vklop in izklop PVP na\xc4\x8dina je zelo preprost in hitro izvedljiv, vendar obstaja dolo\xc4\x8dena \xc4\x8dasovna omejitev, ki onemogo\xc4\x8da zlorabljanje tak\xc5\xa1nega na\xc4\x8dina igranja._NEWLINE_Igra zahteva zelo veliko poznavanja posameznih receptov, ki so potrebni za izelavo orodja, oro\xc5\xbeja, predmetov, oklepa, itd. _NEWLINE__NEWLINE_Za la\xc5\xbeje igranje in morebitna vpra\xc5\xa1anja o posameznih dogodkih in izdelavi vseh predmetov si igralci lahko pomagajo z Terraria wiki.'